
Ascult până noaptea târziu muzică la violoncel, 
vioară... 


Și beau câte un pahar de pălincă. 

Clipuri superbe... şi visez cu ochii deschişi. 
Bolero, bolero, bolero... 

La, la, laaaa... 

La, la... 

Corzile viorilor... 

Valurile lente... ascult și visez... 

Sunt un aventurier științific... 


Modestia ţi-aduce fericirea şi recunoaşterea 
inter/naţională.... 


O sole mioooo! 


Pe Youtube, muzica se derulează automat, eu nu 
fac nimic, doar visez... 


Au programe soft, care deduc ce-i place 
fiecăruia şi se succed fără să mişti mouse-ul... 


Visez cu ochii deschiși. 
Nu știu cum va mai fi viața mea. 
E unu noaptea... 


Și dacă nu mi-e somn... 

x 


Nu mă pot adapta nicăieri... Blestemul meu... 
Am mers întotdeauna în răspar, drumul simplu mi se 
părea banal, fără valoare... 


La Pima predau mai multca să am ce face, casă 
nu mă simt singur... 


La boheme... la boheme... 
Ce sens are viața asta? Ce sens? 


Cum sunt un idealist, nu mă interesează banii... 
ci ideile, și viața în necunoscut. Ce-mi rezervă soarta? 

Ar fi bine să nu mă accepte chinezii, să rămân 
aici, mai simplu. 

Dar am avut rocky time toată viaţa mea... 
Drumuri neliniare... parcă le-aș fi ales în mod 
special... 


Am obosit, am îmbătrânit... 
Viaţa nu mai e viaţă. 
Fiecare pentru el și împotriva lui. 


x 


Muncă, multă muncă. Dorm aburit. 


Rai 


Când beau apă rece parcă beau viață. Renasc. 


E seară. 

Dau drumul la televizor numai pentru muzică 

liniștitoare, instrumentală (nevocală) ca fond sonor... 

să pot lucra la un articol (Extinderi ale Legii lui 
Coulomb). 

Decât să pierd vremea văzând un film (o 
ficţiune)... 


La drum, la drum... 


N-am mai circulat de mult din cauza 
nenorociţilor de viruși — reali și virtuali. 


Tucson - Houston - Lima (Peru). 


Artă în aeroportul din Tucson 

Împreună cu Mihai, fiul meu cel mare. 


x 


Cinci ore jumate de așteptare în aeroportul din 
Houston... avionul are scurgeri la aerul condiţionat. 


Ghinion... Ne-au datjos, apoi ne-au reîmbarcat. 


x 


Deasupra oceanului n-avem conecţie la Internet 
în telefoanele mobile. 

Când se zguduie avionul, la-nălțimea aia, la 
viteza aia... te-apucă tremuriciul! 

Îmi place limba spaniolă, latină, cu multe 


vocale, muzicală. 


Notez în carneţel: 
Lleno = sătul, plin 
Vivir = a trăi, a locui 
Guante = mănuşă 
Mochida = geantă 
Almacenar = magazin 
Gora = căciulă 
Quinciento = 500 
Bibiron = biberon 
Pretensioso = pretenţios 
Padrino = naş 
Madrina = naşă 
Chalina = fular 
Aver = să vedem 
Te = ceai 
Arrientar = a risca 
Conejo = iepuraş 


Barrio = cartier 


Amarillo = galben 
Suegro = socru 
Molestar = a deranja 
Vuelta = înapoi 
Juguete = jucărie 
Casi = aproape 
Recoger = a ridica 
Ya = deja 

Coche = mașină 
Car = automobil 
Luego = mai târziu 
Demorado = întârziat 
Empate = egal 
Lindo = frumos 


Humo = fum 


iBuena suerte! = noroc! 


Derrota = înfrângere 

Empazar = a începe 
Medio = mijloc 
Luchar = a lupta 
Duda = îndoială 
Celoso = gelos 

Casi = aproape 
Mecer = a balansa 
Mientras = între timp 
Ciego = orb 

Miedo = frică 
Direccion = adresă 
Vitaminas = vitamine 
Chompa = pulovăr 
Tomar = a lua 

Llevar = a transporta 
Montar = a monta 
Mercedora = balansoar 
Reparar = a repara 
Llorar = a plânge 

Reir = a râde 
Deceptionada = supărat 
Guardar = a păstra 


Andar = a merge 


Broma = gluma 

AL principio = la început 
Lugar = loc 

Alegria = bucurie 
Afortunada = norocoasă 
Mimada = răsfăţată 
Interes = dobândă 
Banco = bancă 
Ardillo = veveriţă 
Momo = maimuţă 
Conejo = iepure 
Saltar = a sări 

Loro = papagal 
Cerdo — porc 
Venado = cerb 
Cuerno = corn 
Zorro = vulpe 
Cebra = zebra 
Lobomarina = foca 
Lobo = lup 

Hoja = frunză 
Vuelo = zbor 


Salidas = plecări 

Llegadas = sosiri Frijol = fasole 

Chupa = a suge Arroz = orez 

De donde sea = de oriunde 

Ropa de dormir = pijamale 

Drogas de farmacia = medicamente 
Te echamos de menos = ne e dorde tine 


Esta dormiendo = doarme 


STER ul 

La 4:10 dimineaţa, aterizăm în Lima - după o zi 
și-o noapte de călătorit, la Aeroportul Internaţional 
Jorge Châvez. 

Jorge Antonio Châvez Dartnell (1887 — 1910) a 
fost un aviator peruan, care a obţinut faima la o vârstă 


fragedă pentru isprăvile sale aeronautice. 


Rai 


Circulaţie încurcată, intră-n faţă, îţi taie calea... 


Mașinile merg sub formă de grămadă. 
X 
Așa dragă ne-a fost minunea asta cu boț, Briana! 


Vârsta: o lună. Așa de mult dorită! Toată familia 
exaltată de bucurie nemărginită. Silviu, fiul meu cel 


mic, vine din Seattle. E și nepoţica lui. Eleonora, 
bunica paternă, o să ajungă în august. 

Cu nepoţica mea, Briana 


X* 
Un video mai lung, de amintire, să-i facem. Cu 
pozele tuturor. 
* 
Ceea ce înainte era science-fiction, astăzi a 
devenit science-fact. 
zi 


Când văd pe stradă câte un copilaş în braţe, mă 
gândesc la Briana. 

Primul autograf pe care-l dau în Peru este 
nepoţicăi mele, Briana, pe cartea “Plithogeny, 
Plithogenic Set, Logic, Probability, and Statistics” 
(Bruxelles, 2017). 


A fost sugestia lui Damariz. 


Când s-o face mare, să-și aducă aminte de 
bunicuţul ei... 


Un autograf pentru nepoţica mea 


19 


Florentin Smarandache 
În țara incaşilor 


— Poate moștenește și ea aptitudini mate- 
matice, de la bunicuţul ei, adaugă Becerra, bunica 


maternă. 
— Poate Briana are în sângele ei și gene de inca, 
adaug eu. 


Rai 


O poză alb-negru de-a lui Mihai, când avea şase 
săptămâni, în Craiova, unde s-a născut, pusă alături 
de a Brianei, color... 

Identici. 


La început, mă întrebam confuz: de unde poza 
asta veche a Brianei?! 


x 


Fetiţei îi place s-o ţii în brațe. Dacă nu, plânge. 

La Centro Comercial Grau. 
Un fruct, canna: se suge în gură, nu se mănâncă. 


x 


Sărbătoarea  Quinceafiera, o sărbătoare a 
împlinirii vârstei de 15 ani a unei fete, comună în 
culturile latino-americane. 


Se îmbracă frumos, în rochii înfoiate, prin Parque 
el olivar (Parcul de măslini). 


x 


Nu ne dau voie cu drone. 

Briana va învăţa spaniola, de la mămica ei, dar 
Mihai a zis că-i vorbeşte și româneşte. 

Fetiţa seamănă cu Mihai la înfățișare, iar la ochi 
și păr cu Damariz. Mica noastră Reginuţă. 


x 


Becerra, bunica 
din partea mamei, 
ajută la îngrijirea fetiţei. 


x 


Îmi exersez spaniola, s-o perfecţionez: frumoasă 


limbă, muzicală, vocalică — ușor de învăţat pentru noi, 
românii. Folosesc și Google Translator să-mi lărgesc 
vocabularul. 

Foarte populari, deschişi oamenii. Vorbesc, glumesc cu ei 
pe stradă. 


x 


Am cumpărat pulovere şi căciuliţe, 
lucrate manual, de indigeni, din lână de 
lamă. Îmi place că sunt pufoase. 


La fel luasem din Chile, Colombia, 
Ecuador și Republica Dominicană. 


x 


Se duc banii de-a-n fuga. 

* 
— Îţi vopseşti părul? mă întreaba Becerra. 
Fiindcă la 70 de ani, ai părultot negru. 
— Nu, e natural. 
* 
ANDEAN, precum Uniunea Europeană, între 


țările: Peru, Ecuador, Bolivia și Colombia (Uniunea 
Sud-Americană). 


Peru mai este și în Mercosur și APEC. 


x 


Malecân Cisneros (faleză la Oceanul Pacific). 


x 


La Restaurantul Popular de pe faleză. Un suc 
local: chicha morada de mais, cu Mihai, Damariz și 


micuța Briana. 


Chicha Morada peruană este o băutură originară 


din regiunile andine din Peru, făcută din porumb 
uscat, cu fructe și condimente, servită cu gheaţă 
multă. 


Mâncarea peruană este influenţată de tradiţiile 
indigene, spaniole, africane și asiatice. Se bazează pe 
ingrediente locale precum quinoa, porumb, cartofi, 
pește și chili. 

Mâncăruri peruane 


Za) 

Mihai înalţă drona (Dji, chineză) peste golf. Stă în 


aer, face poze şi filmează, şi se întoarce singură la 
Home Point (locul de unde a plecat). 


x 


La magazine şi farmacii mari, cumpăr direct în 
dolari și-mi dau restul în soles. 1 dolar = 3.79 soles. 


De menţionat că solînseamnă soare în spaniolă. 
Soles este pluralul: sori. 


x 


Îmi notez iar cuvinte uzitate, de care mă lovesc 
zilnic, cu traducerea lor spaniolă. 

Vedere a centrului istoric al Limei pe unul dintre bulevarde. 
În stânga: palatul guvernului (Casa de Pizarro) - wiximedia Commons 


x 


Vizităm Centro Historico, ca Unirii în Craiova. 
Muzică... Michael Jackson, imitat în dansuri. 
x 
Dau să schimb nişte dolari, la colţ de stradă 
(greșeală!) și primesc... soles falși. 
Raportăm la poliţie... 


Există pe străzi camere de luat vederi, ce pot 
identifica pe hoţi. 

Damariz și  Becerra sunt din orăşelul 


Moyobamba, capitala regiunii San Martin, din zona 
Selva, Peru. 


Avenit şi Silviu, l-am așteptat toţi la aeroportul din Lima. 


x 


Hispanicii au şi câte patru nume - numele de 
familie al tatălui, numele de familie al mamei, și unul 
sau două prenume. 

Limpiar el susto. 


În Peru, când bebelușul și copiii se sperie, există 
tradiția populară de a-i curăța cu ou de cobai negru 
sau de găină, pentru a elimina starea de sperietură 
(frică). Se alege cobaiul de culoare neagră — cuy negro 
- pentru a elibera spiritele rele. 


Animalul este învelit într-o pânză albă și apoi 
umblat pe lângă corpul pacientului - interferența 
câmpurilor energetice, cel al animalului și al 


pacientului, pentru a înlătura energia negativă 
(tristeţea, stresul, oboseala etc.). 


Ce mașini mocse pe străzi... mici, turtite... motocare. 

* 
Cesar Augusto Espinoza Fuentes, peruan, 


prietenul lui Mihai, care vorbește multe limbi, printre 
care și românește. 


Am discutat tot timpul în... română. Ce surpriză! 


EA 
sm: î 


e 


x A eta zh AS » 


La 


Silviu și Mihai vorbesc între ei englezește. 
— Mă, aţi uitat româna? 


N-au uitat-o, dar cică le e mai ușor în engleză. 

InDriver, companie americană online de taxi, 
folosită de Damariz mereu în Lima. 


Prin GPS (General Position System), folosindu- 
se de sateliți, îți detectează locul de unde faci 
comanda online, și taxiul iți vine exact la punct. 


În Parcul Chinez, pe Malecon [Faleză], în Lima. 

uraflore2*" 


se vWe Meyor 


MiraFlores. Cartier bogat al capitalei. 


Se vive mejor. 

La Templul Pre-Inca (Huaca Pucllana sau Huaca 
Juliana), sec. VI-VII. 


Cultura Lima, cucerită de Inca. 


Spaniolii, cand auvenit, tribul Lima s-a aliatcu ei 
împotriva incașilor. 


| INAUGURACIOIE DE EA SALA BE EXPOSIOI On 
î, DEE Cetea SE nise! IA 
MURA i 

LV Ul 9: UCULANA 

„o 


m fm Done d LARA PENDTRE cad 
a i Sisici pi PiaiiCi Xa ei 

Huaca Puclanna. 


Templul Adoratorilor Mării. 

Este un centru ceremonial. 


10 limbi în junglă se vorbesc. 24 de culturi. 


Situl arată ca un muzeu în aer liber. 


x 


Templul este construit din cărămizi, cu goluri 
între ele, puse spaţiat una de alta, astfel încât la 
cutremur să nu se dărâme structura. 


Rituale aici. 


Loc de sacrificii umane (dar si de banchete, 
muzică). 
Mâncau broaște. 


Creșteau animale precum lama și alpaca. 

Se ocupau de pescuit și vânat, agricultură, 
meșteșuguri, olărit (decorurile foloseau numai trei 
culori: alb, negru și roșu). 

Consumau şi animale de mare (moluște și 
crustacee). 

Vegetale: porumb, dovleac, guava. 


x 


În limba Quecha: 
Aieianciu = salut 
Huc = unu 

Iscai = doi 

Kimsa = trei 
Taua = patru 


Uasi = casa 


În limba Aymara: 
Maia = unu 

Paia = doi 

Kimsa = trei 


Qusi = patru 


Uta = casă 

Limba mochica este, de asemenea, importantă. 


Moche (nume preluat de la un sit arheologic, în 
valea râului cu același nume) este o civilizaţie andină 
care a înflorit din secolul | până în secolul al VIll-lea 
d.Hr. 


x 


În raionul Barranco din Lima. 
Se vede portul Limei, Callao. 


La Inteligencia hace los hombres (Inteligența îl 
face pe om). 


x 


Silviu, ca inginer la Google, face cercetare în 
inteligenţa artificială. Suntem mândri de el. 


x 


Indigenii practică și acum medicina cu plante 
din selva, şi-o folosesc mai mult decât medicina 
modernă. 

De exemplu, planta “sânge de dragon” (sangre 
drago) este folosită pe scară largă. 


Alta este aloe vera. 

Aloe vera 


x 


Se efectuează excavații arheologice în 
continuare şi se înregistrează noile obiecte 
descoperite. 


X* 

Etimologic, Puclanna ar veni din cuvântul 
pukllay, din limba quechua, însemnând “joc” sau “a 
juca”. 

X* 


Imperiul Wari (650-1000 d.C.) a avut un mare 
impact asupra triburilor peruviene. 

După căderea Imperiului, triburile și-au 
recăpătat autonomia; dintre acestea, Cultura lchma 
(o găsesc transcrisă şi Ychsma sau Ychma), din văile 
râurilor Rimac și Lurin, au lăsat vestigii. 


x 


Peruanii au mulţi copii. 


x 


NeuraLink, companie ce utilizează cipsuri, 
implantate pe creier, pentru persoane infirme. Cu un 
monitor sau prin puterea minţii se activează cipsurile 
care mişcă organele. 


x 


Fiind în emisfera sudică a globului, anotimpurile 
sunt inverse de cele nordice: acum, în iunie-iulie, aici 
este iarnă (de fapt, vremea mai răcoroasă ziua, dar 
noaptea e frig bine!). 

Cel mai populat oraş din SudAmerica este Sao 
Paulo, în Brazilia, iar Lima este pe locul doi. 


x 


Multe canale din Spania (ESPN) la televizor. 


Nebunia fotbalului peste tot, Cupa Europeană și 
Copa America - în același timp. 


Televizoare prin magazine și-n taxiuri. 

* 
Merg pe stradă scriind, ştergând în carneţelul de 
notițe. 


x 


O comunitate mare de chinezi trăiesc aici. 

La târgul Gamarra. 

Tarabe pe străzi, gălăgie, fiecare își strigă marfa. 
Muzică populară peruană. 


Metișii, mai mici ca statură și de culoare 
cărămizie, dar sunt oameni cumsecade. 


x 


Există un Chinatown şi în Lima. 


Prin procesul de aculturalizare, imigranții dintr-o 
ţară în alta își pierd limba ancestrală după trei sau 
patru generaţii — conform statisticilor. 


* 
În secolul XIX au emigrat circa 100.000 de 


chinezi (în majoritate bărbaţi) în Peru vorbind 
mandarină, cantoneză, Minnan, Hakka. 


În popor sunt denumiți tusân. 


Se estimează că 15% dintre peruvieni au 
descendență chineză. 

x 


Cum se zice gol (la fotbal) în spaniolă: golazo. Se 
citeşte golaso, parcă alintat... 


x 


Canale străine, dar în spaniolă: France24, DW 
(Deutsche Welle), CNN, Europa al Dia. 

Altele: Le Monde (în franceză), China News (în 
chineză). 


x 


Dion Yang vorbeşte chineză (mandarin), engleză, 
spaniolă, portugheză - prietenul lui Mihai, venit 
special din Bogota, Columbia, să-l întâlnească pe 
Mihai. 

* 


Nu se maijoacă finala mică (pentru locurile 3 şi 
4) la Copa America, şi nici la Cupa Europeană (2024). 
Ce păcat! 

Câșştigătoare ale cupelor: Argentina, respectiv 
Spania. Țările Latine prevalează în fotbal. 


X* 
Imperiul Incașilor (sau Imperiul din 


Tahuantinsuyo) s-a format între secolele XV-XVI, în 
zona Munţilor Anzi, extinzându-se din aşezarea Cuzco 

până la Oceanul Pacific spre vest și jungla Amazonului 
în est, și râurile Ancasmayo și Maule în nord și 
respectiv sud (1438-1533). 


Este considerat cel mai mare imperiu multietnic 
pre-columbian. 


x 


Imperiul avea un sistem sofisticat de drumuri 
(Qhapaqg Nan) și un mod particular de comunicare. 


Aceasta se făcea prin mijlocirea unor alergători, 
numiți chasquis. Ei erau responsabili cu transmiterea 
mesajelor sub formă de guipus, informaţii orale sau 
pachete mici. 

De-a lungul sistemului de drumuri Inca, erau 
amplasate la distanțe de aprox. 2.5 km una de alta 
niște staţii-releu, numite chaskiwasi. 

Aici se schimba mesajul cu noul mesager. 

Un calcul simplu arată că prin acest sistem se 
putea transmite un mesaj (sau un pacheţel, de pildă 
un mic cadou) pe o distanță de până la 300 de 
kilometri într-o zi. 


După El Inca —cronicarul născut în Cuzco, 
contemporan cu Shakespeare—, informa că termenul 
chasqui însemna „cel care schimbă”. 

Limba oficială: quechua, se mai vorbește și azi, 
mai ales în partea amazoniană (selva); dar se vorbesc 
și alte limbi indigene. 


S-a format prin asimilări și cotropiri de alte naţii. 


x 


Primul împărat incaș a fost Pachacutec, 


următorii: Tupac Inca Yupanqui, Huayna Capac, 
Huascar, iar ultimul Atahualpa (1532-1533), asasinat 
de spanioli. 

Triburi aflate sub asuprirea incașilor s-au 
alăturat spaniolilor în lupta contra Imperiului Incaș. 


Capitala Cuzco a fost cucerită în anul 1533. 


x 


Sistemul economic incaș se baza pe 
reciprocitate, redistribuire și muncă colectivă; alţi 
cercetători susţin că era un model asiatic. 


Sistemul de muncă denumit mita era 
obligatoriu. Populaţia contribuia astfel la proiectele de 
stat: construcţia de drumuri sau de clădiri. 

Nu aveau bani, iar schimburile de bunuri se 
realizau prin troc sau redistribuirea resurselor de către 
stat. 

Mita nu era, însă, o formă de sclavie. Era o 
responsabilitate colectivă: cetățenii lucrau pentru 
stat, iar statul le asigura nevoile. 


Mita era doar despre muncă fizică, ci includea 
alte sarcini specializate, de exemplu gătitul. Era 
despre utilizarea abilităţilor fiecărui individ pentru 
binele colectiv. 


Arhitectura incașă este o mărturie a eficacităţii 
acestui sistem de muncă. 

Sunt și critici ai acestui sistem, considerând că 
obligaţiile mita erau exploatatoare. 


x 


Incașşii dezvoltaseră sisteme avansate de irigație 
pe terasele agricole de pe pantele munţilor. 

Exemplu de adaptare la terenul accidentat (din 
Anzi). Un lucru care le-a permis incașilor să cultive 
diverse plante, cum ar fi porumbul, cartofii și qguinoa. 


x 


Au fost dese rebeliuni împotriva conchis- 
tadorilor, dintre care cea mai cunoscută este 
rebeliunea Incașilor din Vilcabamba în anul 1572. 


Conchistadorii erau numai bărbaţi și s-au 
împreunat cu femei indigene, un proces de mestizare 

a populaţiei și de hidridizare (sincretism) al culturilor, 
obiceiurilor, artei culinare etc. 


x 


Civilizaţia pre-incașşă a înflorit în MesoAmerica 
(America Centrală) şi în regiunea Andină, iar în 
America de Sud pe coasta peruană între mileniile IV și 
III î.C. 


Erau popoare migratoare, independente, 
conduse de câte un șef de trib. 


Limba aymara este similară cu quechua și limbă 
co-oficială: nu doar în Peru, dar şi în Chile, Bolivia, şi 
Argentina — în totalvreo două milioane de vorbitori. 

Verbul se pune la sfârșitul propoziției - ca în 
latină. 


x 


Războiul Pacificului (Guerra del Pacifico, 1879- 
1884) s-a desfășurat între Peru, aliat cu Bolivia, 
împotriva Chile, în urma căruia Bolivia a pierdut ieșirea 
la ocean. 

Chile a câștigat de la Peru și Bolivia un teritoriu 
bogat în resurse naturale. 

În urma acestei conflagrații, izbucnește un 
Război Civil (1884-1885) în Chile - al șaselea. 

x 


Am donat cărţi ştiinţifice de-ale mele, dar și ale 
unor colaboratori, la Biblioteca Universităţii Cesar 
Vallejo, la Biblioteca Clubului Sportiv de la 
Universitatea San Martin de Porres, şi la Biblioteca 


Universităţii San Ignacio de Loyola. 


Rai 


Dina Ercilia Boluarte Zegarra, președinta Perului, 
primește o delegaţie tehnică chineză din Shenzen, în 
inteligența artificială, pentru cooperare  trans- 
naţională, în realizarea de ciudades inteligentes 


(smart city) — orașe inteligente în Peru. 

Boluarte s-a întâlnit cu președintele Chinei Xi 
Jinping pentru schimburi comerciale. 


x 


Marșul CTP (Central de Trabahadores de Peru), 
protestând pe Bulevardul 28 de Julio pentru mărirea 
salariilor şi îmbunătăţirea condiţiilor de muncă și 
viață. Sunt reprezentanţi din toată ţara (regiunea de 
coastă — costa, regiunea de munitie - sierra; şi pădure, 
zona amazoniană - selva). 


Avenida Tacna, în centrul Limei (fotografia este o 


mărturie din anii 50 ai secolului trecut - Colecci6n Lima Antigua). 


Bulevard mare, larg, cu multe clădiri înalte, 
moderne. Comercial. 


Florentin Smarandache 
În țara incașilor 


Florentin Smarandache 
În țara incaşilor 


Florentin Smarandache 
În țara incașilor 


Florentin Smarandache 
În țara incașilor 


Florentin Smarandache 
În țara incașilor 


56 


Stanţe din Lima 


Florentin Smarandache 
În țara incașilor 


x 


Calle Quilca, de cărţi, anticariate. 
e 
San Martin, libertador de Argentina, Chile şi 
Peru. 


Simon Bolivar, libertador de Columbia, Ecuador, 
Venezuela. 


x 


Deseori blocaţi în trafic. 


x 


Foarte modern, frumos, în centrul cartierului 
San Isidro din Lima. 


x 


La spitale se plătește în funcţie de venitul 
pacienţilor: pentru cei săraci, asistența medicală e 
gratuită, chiar şi medicamentele. Guvernul are grijă de 
ei. 

Clasa de mijloc şi bogaţii plătesc puţin. 

La asigurările medicale nu se percep taxe lunare. 


x 


Mi-a venit iar gustul călătoriei... O s-o iau din an 
în an, ca înainte. 

